pythainlp/thai-wiki-dataset-v4 huggingface dataset:
วงศ์ช้าง

วงศ์ช้าง (ชื่อวิทยาศาสตร์: "Elephantidae") เป็นวงศ์ตามการอนุกรมวิธาน ได้แก่สัตว์จำพวกช้าง คือ ช้างและแมมมอธ เป็นสัตว์บกเลี้ยงลูกด้วยน้ำนมขนาดใหญ่ที่มีงวงและงา สกุลและชนิดส่วนใหญ่ในวงศ์นี้ได้สูญพันธุ์ไปแล้ว เหลือเพียงสองสกุลเท่านั้นที่ยังมีชีวิตอยู่ ได้แก่ "Loxodonta" (ช้างแอฟริกา) และ "Elephas" (ช้างเอเชีย) เท่านั้น
วงศ์ดังกล่าวได้รับการตั้งชื่อโดยจอห์น เอ็ดเวิร์ด เกรย์ใน ค.ศ. 1821 และภายหลังถูกจัดเข้าสู่การจำแนกชั้นทางวิทยาศาสตร์ในอันดับ วงศ์ช้างได้ถูกทบทวนโดยนักอนุกรมวิธานหลายคนว่าจะนับรวมสกุลบรรพบุรุษของสัตว์มีงวงอื่นที่สูญพันธุ์ไปแล้วหรือไม่
การจำแนก.
นักเขียนบางคยเสนอแนะให้จัดวงศ์นี้ออกเป็น 2 วงศ์ย่อย คือ Stegotetrabelodontinae ที่มีเพียงเฉพาะ "Stegotetrabelodon" และ Elephantinae ที่มีสัตว์วงศ์ช้างชนิดอื่น ๆ ทั้งหมด การวิจัยทางพันธุกรรมล่าสุดแสดงให้เห็นว่า "Elephas" กับ "Mammuthus" มีความใกล้ชิดกันมากกว่า "Loxodonta" โดย "Palaeoloxodon" มีความใกล้ชิดกับ "Loxodonta" มากที่สุด "Palaeoloxodon" ก็ดูเหมือนว่าจะได้รับการผสมพันธุ์อย่างกว้างขวางระหว่างช้างป่าแอฟริกากับแมมมอธเพียงเล็กน้อย
ประวัติวิวัฒนาการ.
Elephantids คาดว่าวิวัฒนาการจาก gomphothere โดยนักเขียนบางคนเสนอว่าบรรพบุรุษที่มีความเป็นไปได้มากที่สุดคือ "Tetralophodon" "tetralophodont gomphothere" ชนิดในแอฟริกา สมาชิกแรกสุดของวงศ์นี้มาจากสมัยไมโอซีนตอนปลายเมื่อประมาณ 9–10 ล้านปีก่อน สกุลช้างสมัยใหม่และแมมมอธแยกจากกันในช่วงท้ายของสมัยไมโอซีน Elephantids เริ่มอพยพออกจากแอฟริกาในสมัยไพลโอซีน โดยแมมมอธกับ "Elephas" เดินทางถึงยูเรเชียประมาณ 3–3.8 ล้านปีก่อน จากนั้น แมมอธอพยพไปยังอเมริกาเหนือเมื่อประมาณ 1.5 ล้านปีก่อน เมื่อถึงช่วงสิ้นสุดของสมัยไพลสโตซีนตอนต้นประมาณ 0.8 ล้านปีก่อน "Palaeoloxodon" จึงอพยพออกนอกแอฟริกา แล้วแพร่กระจายทั่วยูเรเชีย "Palaeoloxodon" และ "Mammuthus" สูญพันธ์ุในสมัยไพลสโตซีนตอนปลาย-สมัยโฮโลซีน โดยประชากรแมมมอธกลุ่มสุดท้ายยังคงอยู่บนเกาะแรงเกลจนกระทั่งประมาณ 4,000 ปีก่อน
ท่อลอด

ท่อลอด หรือ คัลเวิร์ต  เป็นอุปกรณ์ในการส่งน้ำ ใช้สำหรับให้นำสามารถไหลผ่านใต้ถนน ทางรถไฟ หรือตลิ่ง ท่อลอดพบได้ในวัสดุหลายขนิดไม่ว่า คอนกรีต เหล็ก พลาสติก 
ท่อลอดมีรูปร่างและขนาดหลายแบบ ตั้งแต่ วงกลม สี่เหลี่ยม วงรี คางหมู โดยการใช้งานขึ้นอยู่กับการออกแบบของปริมาณน้ำที่ต้องการให้ไหลผ่านและหน้าที่การใช้งาน และวัสดุหลักที่ใช้คือ คอนกรีต เหล็ก และพลาสติก (พีวีซี) หรือมีการใช้ผสมผสานกันระหว่างสองวัสดุเช่น ท่อเหล็กที่มีปลายเป็นคอนกรีต
ในสหรัฐอเมริกาถ้าท่อลอดมีความกว้างเกินกว่า 20 ฟุต มีกฎหมายให้รัฐตรวจสอบท่อลอดเป็นประจำ
ฮาวอิตเซอร์จีซี-45

จีเอชเอ็น-45  ย่อมาจากคำว่า Gun, Howitzer, Noricum เป็นปืนใหญ่วิถีราบ ขนาด 155 มิลลิเมตร แบบลากจูง ออกแบบโดย และพัฒนาขึ้นโดยบริษัทนอริคัม (Noricum) ประเทศออสเตรีย โดยปรับปรุงให้มีลำกล้องปืนยาวขึ้นจาก 39 เป็น 45 คาลิเบอร์ ทำให้มีระยะยิงไกลสุดเพิ่มเป็น 39,600 เมตร โดยมีการผลิตออกมาเป็น 2 รุ่น คือ
กองทัพบกไทยได้จัดหาปืนใหญ่ GHN-45 เข้าประจำการเมื่อปี พ.ศ. 2534 มีชื่อเรียกทางราชการว่า "ปืนใหญ่หนักกระสุนวิถีราบ แบบ 34 (ปนร. 34)" โดยจัดหาในอัตราประจำการ 4 กองพัน คือ ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ จ.ลพบุรี(เดิมชื่อค่ายกองพันทหารปืนใหญ่ ป.พิบูลสงคราม) 
1.กองพันทหารปืนที่ 721
2.กองพันทหารปืนใหญ่ที่ 722 
3.กองพันทหารปืนใหญ่ที่ 723
4.ศูนย์การทหารปืนใหญ่ เขาพระงาม
และมีบทบาทอย่างยิ่งในการยิงสนับสนุนทหารไทยในเหตุกรณีพิพาทชายแดนไทย-กัมพูชา
หอยกะพง

หอยกะพง (ชื่อวิทยาศาสตร์: "Arcuatula senhousia") เป็นหอยสองฝาชนิดหนึ่งในวงศ์ Mytilidae ที่อาศัยพื้นท้องทะเลที่เป็นโคลนตามชายฝั่งทะเลในอ่าวไทย เปลือกมีลักษณะบางและเปราะ สีเขียวอมม่วงหรือดำเรื่อ ๆ ป่องตรงกลาง อาศัยตามพื้นทะเลที่เป็นโคลนและตามหลักเสาของโพงพาง กินสิ่งมีชีวิตขนาดเล็กในน้ำ นำมาปรุงอาหารได้ และใช้เป็นอาหารสัตว์ด้วย
โจฟันนี ฟัน โบรงก์ฮอสต์

โจฟันนี คริสตียาน ฟัน โบรงก์ฮอสต์  เกิดเมื่อวันที่ 5 กุมภาพันธ์ ค.ศ. 1975 เป็นอดีตนักฟุตบอลชาวดัตช์เชื้อสายโมลุกกะ และเคยเป็นกัปตันฟุตบอลทีมชาติเนเธอร์แลนด์ตั้งแต่เดือนสิงหาคม ค.ศ. 2008 
ในอาชีพนักฟุตบอลของเขา ฟัน โบรงก์ฮอสต์เล่นในสโมสรแอร์กาเซ วาลไวก์ (RKC Waalwijk, 1993–1994), ไฟเยอโนร์ด (1994–1998), เรนเจอส์ (1998–2001), อาร์เซนอล (2001–2003), บาร์เซโลนา (2003–2007) และกลับมายังไฟเยอโนร์ดอีกครั้ง (2007–2010) เขาเป็นผู้เล่นในชุดบาร์เซโลนาที่ชนะยูฟ่าแชมเปียนส์ลีกฤดูกาล 2005–2006 ในฐานะทีมชาติเนเธอร์แลนด์ เขาลงเล่น 100 นัด และได้ลงเล่นในฟุตบอลโลก 3 ครั้ง (1998, 2006 และ 2010) และลงแข่งในฟุตบอลยูโร (2000, 2004 และ 2008)
อะพอลโล 10

โครงการอะพอลโล 10 เป็นโครงการแบบมีนักบินอันดับที่สี่ของโครงการอะพอลโลของสหรัฐอเมริกา โดยเป็นแบบภารกิจ F ซึ่งมีวัตถุประสงค์เพื่อเป็นโครงการนำร่องสำหรับโครงการอะพอลโล่ 11 โดยมีการทดสอบขั้นตอนและระบบต่างๆ สำหรับการลงจอดบนดวงจันทร์โดยไม่ได้ลงจอดบนดวงจันทร์จริงๆ ภารกิจของโครงการประกอบไปด้วยการส่งนักบินอวกาศไปโคจรรอบดวงจันทร์และทดสอบระบบของยานลงจอดในวงโคจรของดวงจันทร์ โดยวงโคจรห่างจากพื้นผิวดวงจันทร์เพียง 15.6 กิโลเมตร
ตามสถิติจากบันทึกสถิติโลกกินเนสส์ โครงการอะพอลโล 10 ทำลายสถิติความเร็วสูงสุดเท่าที่ยานพาหนะแบบมีคนขับจะทำได้ โดยทำความเร็วได้ถึง 39,897 กิโลเมตรต่อชั่วโมง ระหว่างการเดินทางกลับจากดวงจันทร์ในวันที่ 26 พฤษภาคม ค.ศ. 1969 
เนื่องจากได้มีการนำชื่อ ชาร์ลี บราวน์ และสนูปี้ จากการ์ตูนเรื่อง พีนัตส์ เป็นรหัสสำหรับการติดต่อสื่อสาร ทำให้สนูปี้ และ ชาร์ลี บราวน์ กลายเป็นมาสคอตของโครงการไปโดยปริยาย นอกจากนี้แล้ว นาย ชารล์ เอ็ม ชูลซ์ ผู้วาดการ์ตูนพีนัตส์ ก็ได้มีการวาดการ์ตูนเกี่ยวกับองค์กรนาซ่าเป็นกรณีพิเศษอีกด้วย
ยานลงดวงจันทร์

ส่วนลงดวงจันทร์ของโครงการอะพอลโล่ (LM) เป็นส่วนลงจอดของยานอวกาศอะพอลโลสร้างโดยบริษัท กรัมเมน เพื่อโครงการอะพอลโลในการขนส่งนักบินอวกาศไปและกลับจากพื้นผิวของดวงจันทร์ โดยระหว่างปี ค.ศ. 1969–1972 ได้มีการลงจอดบนดวงจันทร์โดยยานประเภทนี้ 6 ครั้ง
ส่วนลงดวงจันทร์หรือ LM ประกอบไปด้วยส่วนสำหรับลงจอด และ ส่วนสำหรับกลับยานแม่ จะถูกนำไปสู่วงโคจรของดวงจันทร์โดยส่วนควบคุมและบริการ (Command/Service Module) ซึ่งเป็นยานอวกาศแยกต่างหากที่ทำหน้าที่ขนส่งไปและกลับจากโลกสู่ดวงจันทร์ โดยเมื่อสิ้นสุดภารกิจแล้ว ส่วนลงดวงจันทร์จะถูกปล่อยทิ้งไว้ในอวกาศ เนื่องจากถูกออกแบบสำหรับการใช้งานในอวกาศเท่านั้น จึงมีโครงสร้างและสรีระทางอากาศพลศาสตร์ที่ไม่เหมาะสมในการเดินทางหลับสู่บรรยากาศโลกโดยปลอดภัย
แม้ว่าจะประสบปัญหาล่าช้าหลายครั้งระหว่างขั้นตอนพัฒนา ส่วนลงดวงจันทร์ของโครงการอะพอลโล่ก็ได้กลายเป็นส่วนที่พิสูจน์แล้วว่าเชื่อถือได้มากที่สุดของระบบยานอวกาศอะพอลโล่-เซตเทิรน โดยไม่เคยประสบความล้มเหลวระหว่างการปฏิบัติงานที่ส่งผลกระทบต่อภารกิจเลยแม้แต่ครั้งเดียว และหนึ่งในยานรุ่นนี้ LM-7 Aquarius ก็ได้พิสูจน์แล้วว่ามีศักยภาพเกินกว่าสภาวะที่ได้ออกแบบไว้ หลังจากถูกใช้เป็นยานฉุกเฉินในการเดินทางจากดวงจันทร์สู่โลกได้สำเร็จในโครงการอะพอลโล่ 13
การฝึกอบรมนักบินอวกาศ.
เมื่อต้องการอนุญาตให้นักบินอวกาศได้มีโอกาสที่จะเรียนรู้เทคนิคของการร่อนลงจอดของยานร่อนลงจอดบนดวงจันทร์ หรือ ยานลูน่าร์ (lunar = ดวงจันทร์), นาซาจึงได้ทำสัญญากับบริษัท เบลล์ แอโรซิสเต็มส์ (Bell Aerosystems) ในปี 1964 เพื่อที่จะสร้าง ยานเพื่อการวิจัยลงจอดบนดวงจันทร์ (LLRV)
เที่ยวบินผลิตผล.
ยานลงจอดบนดวงจันทร์ ที่มีมนุษย์คอยบังคับดวบคุมโดยสารไปด้วยได้ร่อนลงจอดบนดวงจันทร์เป็นครั้งแรก เหตุการณ์ได้เกิดขึ้นเมื่อวันที่ 20 กรกฎาคม ปี 1969 ด้วยยานชื่อเต็มยศว่า อพอลโล 11 แอลเอ็ม "อีเกิล" (พญาอินทรีแห่งดวงจันทร์) อีกสี่วันต่อมา หลังจากนั้น ลูกเรือที่อยู่ภายในยานโมดูลบังคับการ ชื่อว่า "โคลัมเบีย" ก็ได้นำยานกลับสู่ผิวโลก และได้ถูกคลื่นซัดสาดกระเซ็นลงไปลอยแพเทิ้งเติ้งอยู่ในทะเลแห่งมหาสมุทรแปซิฟิก
ปราโมทย์ นาครทรรพ

ศาสตราจารย์ ดร.ปราโมทย์ นาครทรรพ เป็นนักวิชาการชาวไทย ที่ปรึกษาพันธมิตรประชาชนเพื่อประชาธิปไตย ผู้อ้างแผนฟินแลนด์ (ปฏิญญาฟินแลนด์) และอดีตเลขาธิการพรรคพลังใหม่ เมื่อปี พ.ศ. 2518เขาเป็นผู้ลงนามเรียกร้องรัฐธรรมนูญ 100 คนแรก ในเหตุการณ์ 14 ตุลาคม
ประวัติ.
ปราโมทย์ นาครทรรพ เป็นบุตรชายของอ้วน นาครทรรพ สมาชิกสภาผู้แทนราษฎรจังหวัดอุดรธานี 2 สมัย และสมาชิกขบวนการเสรีไทย น้องชายของนาวาอากาศตรี ฐิติ นาครทรรพ เลขาธิการพรรคสามัคคีธรรม กับนางอรุณ นาครทรรพ และเป็นพี่ชายของนิตินัย นาครทรรพ อดีตสมาชิกสภาผู้แทนราษฎรจังหวัดหนองคาย 3 สมัย มีศักดิ์เป็นอาของนาวาอากาศเอก อนุดิษฐ์ นาครทรรพ อดีตรัฐมนตรีว่าการกระทรวงเทคโนโลยีและสารสนเทศ และชมพูนุท นาครทรรพ ผู้สมัครรับเลือกตั้งสมาชิกสภาผู้แทนราษฎรจังหวัดหนองคาย พรรคประชาธิปัตย์ ในปี พ.ศ. 2550 และ 2554 
บทบาททางการเมือง.
ปราโมทย์ เป็นนักวิชาการรัฐศาสตร์ และอาจารย์คณะรัฐศาสตร์ จุฬาลงกรณ์มหาวิทยาลัยและอีกหลายมหาวิทยาลัย ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 เคยดำรงตำแหน่งเป็นสมาชิกสภาร่างรัฐธรรมนูญ พ.ศ. 2517 และเคยร่วมจัดตั้งพรรคการเมือง คือ พรรคพลังใหม่ โดยรับตำแหน่งเป็นเลขาธิการพรรค
ปราโมทย์ นาครทรรพ ได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
กรณีแผนฟินแลนด์.
ในปี พ.ศ. 2549 ปราโมทย์ นาครทรรพ เป็นผู้อ้างในงานสัมมนาที่มหาวิทยาลัยธรรมศาสตร์ว่า พันตำรวจโท ทักษิณ ชินวัตร เป็นผู้อยู่เบื้องหลังแผนฟินแลนด์ หรือปฏิญญาฟินแลนด์ ต่อมา วันที่ 30 พฤษภาคม ปีเดียวกัน ศ.พิเศษ ดร.ทักษิณ ชินวัตร พร้อมกับธนา เบญจาธิกุล ทนายความจากพรรคไทยรักไทย ได้ยื่นฟ้องสนธิ ลิ้มทองกุล บรรณาธิการ, ขุนทอง ลอเสรีวานิช คอลัมนิสต์, ศ.ดร.ปราโมทย์ นาครทรรพ ผู้บริหาร, เสาวลักษณ์ ธีรานุจรรงค์ และเว็บมาสเตอร์ ปัญจภัทร อังคสุวรรณ ในข้อหาหมิ่นประมาท การฟ้องร้องมีเนื้อหากล่าวหาว่าบทความดังกล่าวมีเจตนาทำลายพรรคไทยรักไทยและอนาคตทางการเมืองของทักษิณโดยการทำให้สาธารณชนเชื่อว่าพรรคมีแผนการล้มล้างระบอบราชาธิปไตยภายใต้รัฐธรรมนูญ แต่การฟ้องร้องดังกล่าวถูกวิพากษ์วิจารณ์และอ้างว่า ทักษิณพยายามเซ็นเซอร์สื่อ
ต่อมาเมื่อวันที่ 25 มีนาคม พ.ศ. 2552 ศาลอาญาอ่านคำพิพากษาคดีหมายเลขดำที่ อ.1747/2549 ที่พันตำรวจโท ทักษิณ ชินวัตรและพรรคไทยรักไทยเป็นโจทก์ยื่นฟ้องสนธิและพวกเป็นจำเลยรวม 11 คน โดยมีความเห็นว่า แม้จะมีการกล่าวถึงปฏิญญาฟินแลนด์ แต่ไม่มีการยืนยันว่า ข้อตกลงดังกล่าวจะมีจริงหรือไม่ ซึ่งแม้การกล่าวเสวนาของจำเลยจะใช้ถ้อยคำที่เกินเลยไปบ้าง แต่ก็เป็นไปในลักษณะของการแสดงความคิดเห็นโดยสุจริต และโจทก์เป็นบุคคลสาธารณะ ตัดสินยกฟ้องจำเลยทั้ง 11 ราย
วันเดียวกัน ศาลอาญาได้อ่านคำพิพากษาคดีหมายเลขดำที่ อ.1818/2549 ที่พันตำรวจโท ทักษิณ ชินวัตร และพรรคไทยรักไทยเป็นโจทก์ยื่นฟ้อง ศ.ดร.ปราโมทย์ นาครทรรพ และบริษัท แมเนเจอร์ มัลติมีเดีย กรุ๊ป จำกัด (มหาชน) กับพวกรวม 5 คน ในความผิดฐานหมิ่นประมาทด้วยการโฆษณา ดูหมิ่นด้วยการโฆษณา กรณีการพิมพ์บทความ "ยุทธศาสตร์ฟินแลนด์:แผนเปลี่ยนการปกครองไทย ?" ศาลพิพากษาให้จำคุก ศ.ดร.ปราโมทย์ และขุนทอง ลอเสรีวานิช บรรณาธิการผู้พิมพ์ผู้โฆษณาหนังสือพิมพ์ผู้จัดการรายวัน เป็นเวลา 1 ปี ปรับ 1 แสนบาท แต่ให้รอลงอาญา 2 ปี ส่วนจำเลยคนอื่น ศาลให้ยกฟ้องเพราะเห็นว่าไม่มีส่วนร่วมในการกระทำดังกล่าว
สุภาภรณ์ คำนวณศิลป์

สุภาภรณ์ คำนวณศิลป์ ชื่อเล่น หมวย เกิดเมื่อวันอังคารที่ 15 สิงหาคม พ.ศ. 2515 เป็นนักแสดงชาวไทยเชื้อสายจีน มีพี่น้องทั้งหมด 7 คน เป็นคนที่ 4 จบการศึกษาที่โรงเรียนเซนต์โยเซฟบางนา 
ได้แสดงละครตั้งแต่ยังเด็ก ๆ เรื่องแรกปี พ.ศ. 2530 คือ ผีกุ๊กกิ๊ก และได้หายจากวงการละครไปเนื่องจากทางครอบครัวเห็นว่ายังเด็กอยู่ และต่อมาในปี พ.ศ. 2534 หมวยได้กลับมาแสดงละครโดยรับบทนางรองในละครเรื่อง แม่หญิง เป็น หม่อมเจ้าหญิงภาณุกา รังษี หรือ ท่านหญิงเล็ก และละครเรื่อง "พี่เลี้ยง" ซึ่งเป็นละครเรื่องแรกของ รชนีกร พันธุ์มณี โดยรับบทเป็น เวณิกา เพื่อนนางเอกที่หลงรักพระเอก ซึ่งกลับมาโดยการชักนำของคุณแดง สุรางค์ เปรมปรีดิ์ จากการที่ได้เห็นหมวยในมิวสิควิดีโอเพลง "ขออุ้มหน่อย" ของ ธงไชย แมคอินไตย์ และต่อมาได้รับละครเรื่อย ๆ ในเรื่อง วันนี้ที่รอคอย, ผู้ชายไม้ประดับ, คือหัตถาครองพิภพ 
จนกระทั่งมาแจ้งเกิดในบทนางร้าย เช่น เหม่เกว่ (โรส) คุณนายที่ 3 ในละครเรื่อง มงกุฎดอกส้ม, เจ้านางละอองทอง ในละครเรื่อง ปอบผีฟ้า และ เนื้อเย็น ในละครเรื่อง คมพยาบาท ปัจจุบันยังรับงานแสดงอยู่
โจแอนน์ มิสซิงแฮม

โจแอนน์ มิสซิงแฮม  หรือชื่อจีน เฮย์ เจียเจีย (26 พฤษภาคม ค.ศ. 1994 –) เป็นนักกีฬาหมากล้อมอาชีพระดับ 7 ดั้ง ชาวไต้หวัน และมีส่วนร่วมในการแข่งขันหมากล้อมในเอเชียนเกมส์ 2010 ประเภททีมหญิง
ประวัติ.
โจแอนน์ มิสซิงแฮม เกิดที่เมืองบริสเบน รัฐควีนส์แลนด์ ประเทศออสเตรเลีย และได้ย้ายไปอยู่ที่ประเทศไต้หวันเมื่อเธออายุ 4 ปี และเริ่มเล่นกีฬาหมากล้อมเมื่ออายุได้ 6 ปี สองปีต่อมา เธอได้รับการจัดอันดับ 1 ดั้งในระดับมือสมัครเล่น เธอยังคงมีความก้าวหน้าในการเล่นหมากล้อมอย่างต่อเนื่อง จากนั้นในปี ค.ศ. 2005 เธอได้ย้ายไปยังแซนดีเอโก รัฐแคลิฟอร์เนีย และในภายหลัง เธอประสบความสำเร็จโดยการเป็นแชมป์หมากล้อมในปี ค.ศ. 2006 ส่วนในเดือนตุลาคม ค.ศ. 2009 เธอได้ผ่านการแข่งขันเพื่อคัดตัวแทนนักกีฬาสำหรับการแข่งขันหมากล้อมในเอเชียนเกมส์ 2010 ด้วยผลการแข่ง ชนะ 8, แพ้ 2 ในการแข่งขันรอบคัดเลือก ก่อนที่เธอจะได้รับการเลื่อนอันดับสู่ระดับ 5 ดั้งในวันที่ 5 มกราคม ค.ศ. 2011 สำหรับการแสดงผลงานของเธอในรายการปิงเซิ่งคัพ 2010
โทโมมิ อิตาโนะ

โทโมมิ อิตาโนะ (; โรมาจิ: "Itano Tomomi"; เกิด 3 กรกฎาคม พ.ศ. 2534) เป็น อดีตนักร้องหญิงชาวญี่ปุ่นสังกัด "AKB48" ทีม K
ผลงาน.
เพลง.
ซิงเกิล
Stage units
ร็อค ฮาวเวิร์ด

ร็อค ฮาวเวิร์ด  เป็นตัวละครในเกมต่อสู้ของ "SNK Playmore" ปรากฏตัวครั้งแรกในเกมต่อสู้ "กาโร่ มาร์คออฟเดอะวูลฟ์ส" และเกมต่อสู้ข้ามฝั่งของ SNK นอกจากนี้ร็อคได้ปรากฏตัวให้ได้เล่นเป็นครั้งแรกในซีรีส์เดอะคิงออฟไฟท์เตอร์ส โดยที่ปรากฏตัวในภาค เดอะคิงออฟไฟท์เตอร์ส XIV ให้เสียงพากย์โดย เอจิ ทาเคโมโตะ ส่วนเวอร์ชันภาษาอังกฤษตั้งแต่ภาค "KOF: Maximum Impact" รวมถึงภาคต่อมาให้เสียงโดย ไมค์ เลน
ประวัติตามท้องเรื่อง.
ร็อค เป็นลูกชายของมาเฟียที่ครองเมืองเซาท์ทาวน์ ชื่อ กีส ฮาวเวิร์ด ถูกพ่อทิ้งให้อยู่กับแม่ตั้งแต่เด็กๆ ทำให้เขาแค้นในตัวพ่อของเขามาก และหวังไว้ว่า วันหนึ่งเขาจะแก้แค้นพ่อของเขา แต่ว่า เทอร์รี่ โบการ์ด ซึ่งเป็นฮีโร่ในเซาท์ทาวน์ (ในขณะนั้น) ได้จัดการกีสไปเรียบร้อย และรู้ว่ากีสมีลูกชายชื่อร็อค ก็รับเลี้ยงดูร็อค และถ่ายทอดวิชาต่างๆให้กับเขา ทั้งนี้ ร็อคได้ปรากฏตัวครั้งแรกในตำนานหมาป่ากระหายเลือดภาค 3 ซึ่งมีการแสดงให้เห็นว่าเขาจะกลายเป็นเพื่อนกับเทอร์รี่ โบการ์ด หลังจากเทอร์รี่ได้กำจัดกีส เขาก็ได้นำร็อคมาเลี้ยงดูเสมือนเป็นลูกของเขา
การตอบรับ.
ร็อคได้รับการโหวตให้เป็นตัวละครที่ชื่นชอบมากที่สุดอันดับหนึ่งในช่วงที่ได้เปิดตัวครั้งแรกใน "กาโร่มาร์คออฟเดอะวูลฟ์ส" จากการสำรวจความนิยมดังกล่าว จากการพัฒนาเกมขึ้นโดย SNK เกร็ก คาซาวิน จากเว็บไซต์เกมสปอต ยกย่องให้ตัวละครดังกล่าวเป็นหนึ่งในตัวละครเพิ่มเติมที่โดดเด่นที่สุดใน "Capcom vs. SNK 2"
เฉาก๊วย (พืช)

เฉาก๊วย (ชื่อวิทยาศาสตร์: "Mesona chinensis") (草粿, เพ็งอิม: "cao2 guê2") ในภาษาแต้จิ๋ว, เซียนเฉ่า  ใน ภาษาจีนกลาง, เซียนเช่า ("sian-chháu") ในภาษาฮกเกี้ยน, เหลิ่งฝันโฉว (涼粉草, "loeng4 fan2 cou2") ใน ภาษาจีนกวางตุ้ง, เซืองซ้าว ("sương sáo") ใน ภาษาเวียดนาม เป็นพืชในสกุล "Mesona" ในตระกูลเดียวกับมินต์ (พืชจำพวกสะระแหน่) มักพบในภูมิภาคเอเชียตะวันออก เช่น ทางตะวันออกเฉียงใต้ของจีน ไต้หวัน ชอบขึ้นในหุบเขาที่ดินทรายแห้งมีหญ้าขึ้น มีความสูงราว 15–100 ซม. ลำต้นและใบมีขนปกคลุม ใบมีรูปหยาดน้ำตาและขอบหยักคล้ายใบเลื่อย นิยมปลูกเพื่อใช้ทำเฉาก๊วยรับประทานเป็นอาหารว่าง
การปลูกและการแปรรูป.
ต้นเฉาก๊วยปลูกบนพื้นที่ราบหรือพื้นที่ลาดเอียงเล็กน้อย ในไต้หวัน พืชชนิดนี้มักปลูกใต้ต้นผลไม้ในสวนผลไม้เพื่อเป็นรายได้เสริม สำหรับขั้นตอนการทำเฉาก๊วยนั้น เริ่มต้นจากการเก็บเกี่ยวส่วนที่อยู่เหนือดินทั้งหมดของต้นเฉาก๊วย จากนั้นนำมาทำให้แห้งบางส่วนและสุมขึ้นเพื่อให้มันรวมตัวกับแก๊สออกซิเจนจนกระทั่งกลายเป็นสีดำ หลังจากรวมตัวกับแก๊สออกซิเจนแล้ว ผลที่ได้จะถูกนำมาทำให้แห้งโดยตลอดและพร้อมที่จะขาย
เต่าดำ

เต่าดำ หรือ เต่ากา หรือ เต่าแก้มขาว (ชื่อวิทยาศาสตร์: "Siebenrockiella crassicollis") เป็นเต่าชนิดหนึ่งที่มีขนาดเล็ก มีลักษณะ ลำตัวยาวประมาณครึ่งฟุต น้ำหนักไม่ถึงครึ่งกิโลกรัม ลำตัวแบน มีกระดองสีดำ หัว หาง และขามีสีดำมีผังผืด มีลักษณะเด่น คือ มีแต้มสีขาวเหนือตา แก้ม และตามใบหน้าอีกหลายแห่ง อันเป็นที่มาของชื่อ กระดองส่วนบนยาวเต็มที่ประมาณ 20 เซนติเมตร
พบกระจายพันธุ์อยู่ทั่วไปตามแหล่งน้ำประเภทหนองหรือบึง ในภูมิภาคเอเชียใต้จนถึงเอเชียอาคเนย์ สำหรับในประเทศไทยพบได้ทุกทั่วภาค แต่จะพบได้มากในภาคกลางและภาคใต้ กินอาหารได้ทั้งพืชและสัตว์น้ำ
มีอุปนิสัยชอบหมกตัวอยู่ใต้โคลนในน้ำ นาน ๆ ทีจึงค่อยโผล่มาหายใจบนผิวน้ำ ดังนั้นเวลาพบจึงเห็นตัวสกปรกเลอะโคลนอยู่เสมอ จะขึ้นบกเวลากลางคืน เพื่อต้องการหาทำเลวางไข่ หรือผสมพันธุ์ หรือย้ายที่อยู่ ส่วนกลางวันมักหมกตัวอยู่ในที่รก ชื้นแฉะ หรือตามโคลนใต้พื้นน้ำ 
เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และนิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ ในเต่าที่เป็นเต่าเผือกจะมีราคาซื้อขายที่แพงมาก เพราะถือเป็นสัตว์ที่หายาก
หนองบก

เมืองหนองบก  เป็นเมืองที่ตั้งอยู่ทางทิศใต้ของแขวงคำม่วน ตั้งอยู่ที่ภาคกลางของประเทศลาว
พื้นที่ส่วนใหญ่เป็นที่ราบ ซึ่งมีแม่น้ำโขงกั้นเขตแดนระหว่างประเทศลาวและประเทศไทย และมีแม่น้ำเซบั้งไฟกั้นเขตแดนกับเมืองไชบุรี แขวงสุวรรณเขต ทิศเหนือติดกับเมืองท่าแขก ซึ่งเป็นเทศบาลแขวง ประชาชนส่วนใหญ่ทำเกษตรกรรมแบบดั้งเดิม อาศัยน้ำฝน มีบางบริเวณเท่านั้นที่มีระบบชลประทาน มีถนนหมายเลข 13 เป็นเส้นทางเชื่อมต่อกับเทศบาลแขวงและแขวงสุวรรณเขต มีด่านแลกเปลี่ยนสินค้าที่เซบั้งไฟ เปิดตั้งแต่ พ.ศ. 2523 ส่วนใหญ่เป็นที่ที่ชาวลาวไปซื้อขายสินค้าจากอำเภอธาตุพนม จังหวัดนครพนม ประเทศไทย บริเวณนี้เป็นส่วนหนึ่งของอาณาจักรเก่าแก่คืออาณาจักรศรีโคตรบูรณ์ มีพระธาตุตูมพะวังอยู่ที่บ้านนาวางสร้างขึ้นสมัยเดียวกับพระธาตุพนม
ไทยเอ็นวีดีอาร์

บริษัท ไทยเอ็นวีดีอาร์ จำกัด เป็นบริษัทย่อยซึ่งอยู่ภายใต้การดำเนินงานของตลาดหลักทรัพย์แห่งประเทศไทย จัดตั้งเมื่อวันที่ 4 ตุลาคม พ.ศ. 2543 มีทุนจดทะเบียนชำระแล้วทั้งสิ้น 10 ล้านบาท โดยตลาดหลักทรัพย์แห่งประเทศไทยถือหุ้นร้อยละ 99.99 ของทุนจดทะเบียน บริษัททำหน้าที่ประกอบธุรกิจโดยการออกใบแสดงสิทธิในผลประโยชน์ที่เกิดจากหลักทรัพย์อ้างอิงไทย (Non-Voting Depository Receipt: NVDR) เพื่อขายให้แก่ผู้ลงทุนผ่านตลาดหลักทรัพย์แห่งประเทศไทย
ลักษณะการดำเนินงาน.
บริษัท ไทยเอ็นวีดีอาร์ จำกัด ประกอบธุรกิจโดยการออกตราสารเอ็นวีดีอาร์ ซึ่งเป็นหลักทรัพย์จดทะเบียนในตลาด หลักทรัพย์โดยอัตโนมัติเพื่อขายให้แก่ผู้ลงทุน และนำเงินได้จากการขายเอ็นวีดีอาร์ไปลงทุนในหลักทรัพย์อ้างอิงไทยที่เป็นหลักทรัพย์จดทะเบียนในตลาดหลักทรัพย์ โดยผู้ลงทุนที่ถือเอ็นวีดีอาร์สามารถรับสิทธิประโยชน์ทางการเงิน (Financial Benefit) ได้เสมือนลงทุนในหุ้นของบริษัทจดทะเบียนทุกประการไม่ว่าจะเป็นเงินปันผล สิทธิในการจองซื้อหุ้นเพิ่มทุนหรือใบสำคัญแสดงสิทธิในการซื้อหุ้นสามัญ (Warrant) แต่ไม่มีสิทธิในการออกเสียงในที่ประชุมผู้ถือหุ้น
ทุนจดทะเบียนและสัดส่วนการถือหุ้นของตลาดหลักทรัพย์.
บริษัท ไทยเอ็นวีดีอาร์ (ThaiNVDR) จำกัด อย่างเป็นทางการ คือ บริษัท ไทย นอนโหวตติ้ง เดพโพสิทอรี่ รีสีท (Thai Non-Voting Depository Receipt) จำกัด มีทุนจดทะเบียนทั้งสิ้น 10 ล้านบาท โดยมีตลาดหลักทรัพย์แห่งประเทศไทยถือหุ้นร้อยละ 99.99 ของทุนจดทะเบียน
คณะกรรมการบริษัท.
1. นางสาว ภัทรวสี สุวรรณศร<br>
2. นาย รองรักษ์ พนาปวุฒิกุล
นายทะเบียนและผู้รับฝากหลักทรัพย์.
บริษัท ศูนย์รับฝากหลักทรัพย์ (ประเทศไทย) จำกัด หรือ The Stock Depository (Thailand) ทำหน้าที่เป็นนายทะเบียนและผู้รับฝากหลักทรัพย์สำหรับหลักทรัพย์อ้างอิงและเอ็นวีดีอาร์
 ข้อมูล ปี ระหว่าง พ.ศ. 2567 ถึง พ.ศ. 2568
นิสา วงศ์วัฒน์

นิสา วงศ์วัฒน์ หรือมีชื่อจริงว่า วณิชยา วงศ์วัฒน์ ชื่อเล่น โจ้ (21 กุมภาพันธ์ พ.ศ. 2510 - 6 เมษายน พ.ศ. 2538) เป็นนักแสดงหญิงชาวไทย มีภูมิลำเนาอยู่อำเภอราชสาส์น จังหวัดฉะเชิงเทรา มีพี่น้อง 8 คน จบการศึกษาจากวิทยาลัยเกษตรกรรม ฉะเชิงเทรา และกำลังศึกษาปริญญาตรีทางด้านสาขานิเทศศาสตร์ ที่ วิทยาลัยครูจันทรเกษม
ประวัติ.
โจ้ นิสา เป็นบุตรคนสุดท้องจากพี่น้องทั้งหมด 8 คน เริ่มเข้าสู่วงการบันเทิงจากการถ่ายแบบนิตยสาร โดยการชักนำของพจน์ อานนท์ เริ่มต้นผลงานการแสดงจากภาพยนตร์จอเงินแนวบู๊ โดยแรกเริ่มใช้ชื่อในวงการว่า วชิรา วงศ์วัฒน์ ส่วนใหญ่คู่กับสรพงษ์ ชาตรี เช่น เรื่อง "ตามฆ่า, ยิงทิ้ง, ลายพาดกลอน, เดนมนุษย์, พระรามทรงปืน ฯลฯ "
จากนั้นเริ่มมีผลงานละครเรื่องแรกคือ "ธิดาดาวดำ" ซึ่งเป็นละครแนวจักร ๆ วงศ์ ๆ ทางช่อง 3 ต่อด้วย "เจ้าสาวครึ่งคืน" ทางช่อง 9 จากการชักนำของดาวน้อย สีบุญเรือง และเปลี่ยนชื่อในวงการเป็น นิสา วงศ์วัฒน์ 
ผลงานสร้างชื่อคือ บทร้ายจากละครเรื่อง เพลิงพ่าย ละครช่อง 9 ช่วงบ่ายเสาร์อาทิตย์ ซึ่งเป็นการพลิกบทบาทมารับบทร้ายเป็นครั้งแรก
การเสียชีวิต.
โจ้ นิสา เสียชีวิตจากการประสบอุบัติเหตุรถคว่ำที่ถนนรัชดาภิเษก เมื่อวันที่ 6 เมษายน พ.ศ. 2538 ในขณะที่เธอมีอายุเพียง 28 ปีเท่านั้น สร้างความโศกเศร้าเสียใจต่อครอบครัว คนในวงการบันเทิง และแฟนคลับเป็นอย่างมาก
เงินปันผล

เงินปันผล  เป็นค่าตอบแทนที่บริษัทจ่ายให้แก่ผู้ถือหุ้น ซึ่งมักเป็นการกระจายกำไร เมื่อบริษัทได้กำไรหรือส่วนเกิน บริษัทสามารถนำไปลงทุนในธุรกิจต่อ (เรียก กำไรสะสม) หรือสามารถจ่ายให้แก่ผู้ถือหุ้นก็ได้ บริษัทอาจสงวนกำไรหรือส่วนเกินส่วนหนึ่ง และจ่ายส่วนที่เหลือเป็นเงินปันผล การจ่ายแก่ผู้ถือหุ้นอาจเป็นรูปเงินสด (มักเป็นการฝากเข้าบัญชีธนาคาร) หรือ หากบริษัทมีแผนนำเงินปันผลไปลงทุนต่อ ปริมาณค่าตอบแทนอาจจ่ายเป็นรูปหุ้นเพิ่มหรือการซื้อหุ้นคืนได้
เงินปันผลจัดสรรในปริมาณต่อหุ้นตายตัว โดยผู้ถือหุ้นจะได้รับเงินปันผลเป็นสัดส่วนกับการถือหุ้น สำหรับบริษัทร่วมทุน การจ่ายเงินปันผลไม่เป็นค่าใช้จ่าย แต่เป็นการแบ่งรายได้หลังหักภาษีกันของผู้ถือหุ้น กำไรสะสมแสดงในส่วนส่วนของผู้ถือหุ้น (shareholder equity) ในงบดุลของบริษัท เช่นเดียวกับหุ้นทุนที่นำออกจำหน่าย บริษัทมหาชนมักจ่ายเงินปันผลตามกำหนดเวลาตายตัว แต่อาจประกาศเงินปันผลเมื่อใดก็ได้ บางครั้งเรียก เงินปันผลพิเศษ เพื่อแยกกับเงินปันผลตามเวลาตายตัว ตรงข้ามกับสหกรณ์ ซึ่งจ่ายเงินปันผลตามกิจกรรมของสมาชิก ฉะนั้นเงินปันผลของสหกรณ์จึงมักจัดเป็นค่าใช้จ่ายก่อนหักภาษี
เซอร์ไวเวอร์ แปซิฟิกใต้

เซอร์ไวเวอร์ แปซิฟิกใต้  เป็นฤดูกาลที่ 23 ของรายการเซอร์ไวเวอร์ สถานที่ถ่ายทำอยู่ในประเทศซามัว ซึ่งเป็นสถานที่เดียวกันกับในฤดูกาลที่ 19 และ 20 รวมถึงจะมีการใช้ถ่ายทำต่อเนื่องไปถึงฤดูกาลที่ 24 ด้วย ทำให้สถานที่ประเทศซามัวเป็นสถานที่ถ่ายทำรายการเซอร์ไวเวอร์ที่ซ้ำกันมากที่สุด โดยซ้ำถึง 4 ครั้งแซงหน้าประเทศปานามาที่ถ่ายทำ 3 ครั้งในฤดูกาลที่ 7, 8 และ 12
เกาะแห่งการแก้แค้นที่เป็นข้อหักมุมใหม่จากฤดูกาลที่แล้วยังคงนำกลับมาใช้ในฤดูกาลนี้เช่นเดิมและจะยังคงเหมือนกับฤดูกาลที่แล้วด้วยอีก 1 ประเด็นคือจะมีผู้เล่นหน้าใหม่ 16 คนมาแข่งขันพร้อมกับผู้เล่นเก่าอีก 2 คนรวมเป็น 18 คน ในจำนวนผู้เล่นหน้าใหม่ 16 คน 1 ในนั้นคือ แบรนดอน แฮนซ์ ผู้เป็นหลานชายแท้ๆ ของ "รัซเชล แฮนซ์" ที่เล่นเกมอย่างดุเดือดที่สุดเท่าที่เคยมีมาในประวัติศาสตร์รายการ มาแล้วถึง 3 ครั้งในเซอร์ไวเวอร์ ซาโมอา , เซอร์ไวเวอร์ ฮีโร่ปะทะวายร้ายและเซอร์ไวเวอร์ รีเดมชันไอส์แลนด์ ส่วนผู้เล่นเก่า 2 คนที่กลับมาได้แก่ ออสการ์ "ออสซี่" ลัสธ์ จากเซอร์ไวเวอร์ คุกไอส์แลนด์สและเซอร์ไวเวอร์ ไมโครนีเซีย กับ เบนจามิน "โค๊ช" เวด จากเซอร์ไวเวอร์ โทแคนตินและเซอร์ไวเวอร์ ฮีโร่ปะทะวายร้าย
เบาะแสสำหรับเครื่องรางสิทธิ์คุ้มกันที่ซ่อนไว้ในฤดูกาลนี้ก็จะให้แตกต่างออกไป โดยจะไม่มาอยู่รวมกับในของรางวัลแต่จะได้เมื่อชนะสิทธิ์คุ้มกันแบบเผ่าแล้วเท่านั้น เบาะแสถึงจะถูกนำไปซ่อนไว้ที่เผ่า นั่นหมายความว่าจะต้องหาทั้ง 2 อย่าง คือ ทั้งเบาะแสและเบาะแสจะนำพาไปหาเครื่องรางอีกทีหนึ่ง แต่ถ้าไม่ชนะสิทธิ์คุ้มกันแบบเผ่าเลย ก็จะไม่มีเบาะแสไปซ่อนไว้ในเผ่าแต่อย่างใด
ฤดูกาลนี้จะเริ่มออกอากาศทางโทรทัศน์ในวันที่ 14 กันยายน พ.ศ. 2554 เวลา 2 ทุ่มตามเวลามาตรฐานของสหรัฐอเมริกา โดยตอนแรกจะออกอากาศยาว 1 ชั่วโมงครึ่ง จากปกติที่จะออกอากาศความยาวตอนละ 1 ชั่วโมงเท่านั้น สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 15 กันยายน พ.ศ. 2554 เวลา 13:00 น. ตามเวลาประเทศไทย
 ซาวาอิ สีประจำเผ่า สีแดง มีสัญลักษณ์เป็น หน้าคนโกรธ
 ยูโพลู สีประจำเผ่า สีน้ำเงิน มีสัญลักษณ์เป็น หน้าคนยิ้ม
 เททูน่า สีประจำเผ่า สีเหลือง มีสัญลักษณ์เป็น หน้าคนธรรมดา
การแข่งขัน.
<br>
หมายเหตุ 2: การแข่งขันครั้งนี้เป็นการรวมทั้งรางวัลและสิทธิ์คุ้มกัน อัลเบิร์ทชนะรางวัลโดยเลือกโค้ชให้ไปรับรางวัลด้วยและสละรางวัลของตนเองให้ค๊อกแรน โดยเอาแต่สิทธิ์คุ้มกันไว้เป็นของตนเอง <br>
หมายเหตุ 3: การแข่งขันครั้งนี้เป็นการรวมทั้งรางวัลและสิทธิ์คุ้มกัน แบรนดอนชนะรางวัลโดยเลือกริคให้ไปรับรางวัลด้วยและในสภาเผ่าเขาได้ยกเครื่องรางภูมิคุ้มกันให้กับอัลเบิร์ท<br>
การโหวต.
<br>
หมายเหตุ 1: ผลโหวตในรอบแรกเสอมกันที่ 6-6 ระหว่างคีทธ์กับริค ทำให้มีการโหวตในรอบที่สองโดยทั้งสองคนจะไม่ได้โหวตและคนที่เหลือจะโหวตได้แต่เพียงสองคนนี้เท่านั้น<br>
พิทักษ์ คันธจันทร์

พิทักษ์ คันธจันทร์ อดีตผู้สื่อข่าวและอดีตช่างภาพกีฬาสายมวย เกิดเมื่อวันที่ 10 กุมภาพันธ์ พ.ศ. 2488 ที่จังหวัดอุบลราชธานี มีชื่อเล่นว่า "ฟ้า" เป็นบุตรชายคนโตของบุตรทั้ง 10 คน ของนายหมาทอง และนางบุญฮู้ คันธจันทร์ โดยที่พ่อรับราชการครู
จบการศึกษาชั้นประถมศึกษาปีที่ 4 ที่โรงเรียนบ้านท่าไห่ จากนั้นจึงเข้าศึกษาต่อที่โรงเรียนสิทธิธรรมศาสตร์ศิลป์ ในตัวเมืองอุบลราชธานี ด้วยความที่ชื่นชอบในกีฬามวย จึงชกมวยไปด้วยในแบบมวยไทย โดยชกตามงานเทศกาลต่าง ๆ เคยเดินสายชกไปถึงจังหวัดเชียงใหม่
จากนั้นจึงได้เข้ามาศึกษาวิชาการถ่ายภาพที่โรงเรียนสารพัดช่าง กรุงเทพมหานคร รุ่นเดียวกับไกรสีห์ นาคประเสริฐ ผู้สื่อข่าวกีฬาอาวุโส พร้อมกับตระเวนชกมวยไปด้วยที่เวทีราชดำเนิน แต่ไม่มีแววรุ่งเหมือนนักมวยคนอื่น ๆ แต่ประการใด
ในปี พ.ศ. 2515 ได้ไปชกมวยในแบบคิกบ็อกซิ่ง ที่ประเทศญี่ปุ่น เมื่อกลับมายังประเทศไทย ได้สมรสกับ กรรณิการ์ แซ่เตีย (มีบุตรชายด้วยกันทั้งหมด 2 คน) เมื่อเลิกชก ได้ใช้วิชาการถ่ายภาพที่เรียนมาเป็นช่างภาพอิสระถ่ายภาพให้แก่ผู้มาท่องเที่ยวยังสถานที่ต่าง ๆ เช่น สวนสามพราน, สวนสัตว์ดุสิต และได้ไปเป็นช่างภาพประจำให้แก่หนังสือพิมพ์หลายฉบับ เช่น สยามรัฐ, ไทยเดลี, บางกอกโพสต์ และสยามกีฬา เป็นต้น
ระหว่างปี พ.ศ. 2527 ได้ไปใช้ชีวิตอยู่ที่ลอสแอนเจลิส ประเทศสหรัฐอเมริกา ใช้ชื่อภาษาอังกฤษว่า "ปีเตอร์" โดยเป็นผู้สื่อข่าวสายมวยให้แก่นิตยสารมวยท้องถิ่น จนกระทั่งในปี พ.ศ. 2529 ได้เดินทางกลับมายังประเทศไทยเพราะคิดถึงบ้าน และทำงานเป็นช่างภาพให้แก่หนังสือพิมพ์อีกหลายฉบับ จนกระทั่งเป็นช่างภาพที่สยามกีฬาเป็นที่สุดท้าย
ระหว่างการเป็นผู้สื่อข่าวและช่างภาพในคราวนี้ พิทักษ์ได้มีโอกาสทำข่าวรายการชกมวยนัดสำคัญ ๆ หลายครั้ง เช่น การชกป้องกันตำแหน่งแชมป์โลกของ เขาทราย แกแล็คซี่ ที่ประเทศญี่ปุ่น ซึ่งเคยได้ไปพักเป็นเวลานับเดือนยังบ้านของยูมิโกะ โอตะ ซึ่งต่อมากลายเป็นภริยาคนแรกของเขาทรายด้วย รวมทั้งที่ประเทศฟิลิปปินส์ ทำให้ได้สนิทสนมกับนักมวยและบุคคลในแวดวงมวยหลายคน 
จากนั้น ได้ผันตัวเองมาเป็นผู้ประสานงานการนำนักมวยต่างประเทศมาชกยังประเทศไทยหลายคน เช่น รอนนี่ มากราโม รวมทั้งประสานให้นักมวยไทยไปยังต่างประเทศอีก เช่น ฤทธิชัย เกียรติประภัสร์ ที่ประเทศฟิลิปปินส์หลายครั้ง หรือ รัตนพล ส.วรพิน เดินทางไปชิงแชมป์โลกรุ่นไลท์ฟลายเวทของ IBF ที่ลาสเวกัส หรือ รัตนชัย ส.วรพิน เป็นต้น โดยเป็นตัวแทนของบริษัท ดอน คิง โปรโมชั่น ของ ดอน คิง โปรโมเตอร์ชื่อดังระดับโลกชาวอเมริกัน
บริงมีเดอะฮอไรซัน

บริงมีเดอะฮอไรซัน (มักเรียกโดยย่อว่า BMTH) เป็นวงดนตรีร็อกสัญชาติอังกฤษจากเมืองเชฟฟีลด์ ยอร์คเชอร์ ก่อตั้งขึ้นในปี พ.ศ. 2547 ปัจจุบันประกอบไปด้วยสมาชิกวงทั้งหมด 4 คน ได้แก่ นักร้องนำ โอลิเวอร์ ไซกส์, มือกีตาร์ ลี มาเลีย, มือเบส แมตต์ คีน และมือกลอง แมตต์ นิโคลส์ พวกเขาเซ็นสัญญากับค่ายอาร์ซีเอเรเคิดส์ และโคลัมเบียเรเคิดส์เฉพาะในสหรัฐอเมริกา แนวเพลงผลงานแรก ๆ ของวง ซึ่งรวมถึงอัลบั้มเปิดตัวที่ชื่อ "เคานต์ยัวร์เบลสซิงส์" ได้ถูกจัดให้เป็นแนวเดทคอร์ แต่ต่อมาพวกเขาได้เริ่มผสมผสานกับแนวเมทัลคอร์มากขึ้นในอัลบั้มชุดต่อ ๆ มา ในอัลบั้มชุดที่ห้า "แดตส์เดอะสปิริต" มีการเปลี่ยนแปลงเป็นแนวร็อกที่มีความดุเดือดน้อยลง นอกจากนี้ ในอัลบั้มชุดที่หก "แอโม" มีการเปลี่ยนแปลงไปยังแนวเพลงอื่น ๆ เช่น อิเล็กทรอนิกา ป็อป และฮิปฮอป
บริงมีเดอะฮอไรซันออกจำหน่ายอัลบั้มแรก "เคานต์ยัวร์เบลสซิงส์" ในปี พ.ศ. 2549 อัลบั้มนี้ได้รับการวิจารณ์ในหมู่คนจำนวนมาก หลังจากนั้นวงก็ได้ออกอัลบั้มที่สอง "ซุยไซด์ซีซัน" ในปี พ.ศ. 2551 ซึ่งมีความสร้างสรรค์มากขึ้น ต่อมาได้ออกอัลบั้มที่สาม "แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต" ในปี พ.ศ. 2553 ทำให้พวกเขามีชื่อเสียงในระดับนานาชาติมากยิ่งขึ้น โดยผสมผสานอิทธิพลจากดนตรีคลาสสิก อิเล็กทรอนิกา และป็อป ต่อมาวงได้ออกอัลบั้มเปิดตัวสังกัดค่ายเพลงใหญ่ ชื่ออัลบั้มว่า "เซมพิเทอร์นัล" ซึ่งเป็นอัลบั้มที่ประสบความสำเร็จในเชิงพาณิชย์ ได้รับการรับรองระดับทองคำในออสเตรเลีย (35,000) และระดับเงินในสหราชอาณาจักร (60,000) นอกจากอัลบั้มทั้งหกของวงแล้ว ยังมีผลงานอีพีที่มีอยู่สองชุดด้วยกัน
ประวัติ.
การก่อตั้งและอีพีแรก (2545–2549).
สมาชิกผู้ก่อตั้งวงบริงมีเดอะฮอไรซันต่างมาจากภูมิหลังทางดนตรีอันหลากหลายของเมทัลและร็อก ทั้งแมตต์ นิโคลส์ และโอลิเวอร์ ไซกส์ ได้มีความสนใจในดนตรีเมทัลคอร์ของอเมริกัน อย่างวงนอร์มาจีน และสกายเคมฟอลลิง จากนั้นพวกเขาก็ได้ออกแสดงในตามงานฮาร์ดคอร์พังก์ต่าง ๆ ทั้งสองคนได้พบกับลี มาเลีย ต่อมาวงบริงมีเดอะฮอไรซันได้ก่อตั้งขึ้นอย่างเป็นทางการในเดือนมีนาคม พ.ศ. 2547 ขณะนั้นสมาชิกวงมีอายุเพียง 15 ถึง 17 ปี ไซกส์ มาเลีย และนิโคลส์ได้รับเคอร์ติส วอร์ด มาเป็นสมาชิกวง ซึ่งเขาอาศัยอยู่ที่รอเทอแรม และมีสมาชิกครบวงโดยการชวนแมตต์ คีน มาเป็นมือกีตาร์เบส ชื่อของวงได้มาจากภาพยนตร์เรื่อง "คืนชีพกองทัพโจรสลัดสยองโลก" โดยแจ็ก สแปร์โรว์ได้พูดว่า "นาว, บริงมีแดตฮอไรซัน"
สมาชิกวง.
<templatestyles src="Col-begin/styles.css"/>
ผจญภัยล่าสายน้ำอมฤตสุดขอบโลก

ผจญภัยล่าสายน้ำอมฤตสุดขอบโลก  เป็นภาพยนตร์อเมริกันในปี ค.ศ. 2011 แนวผจญภัย แฟนตาซี เป็นภาคที่ 4 ในภาพยนตร์ชุดไพเรทส์ออฟเดอะแคริบเบียน ในภาพยนตร์กัปตันแจ็ก สแปร์โรว์ (จอห์นนี เดปป์) ได้ร่วมกับแอนเจลิกา (เปเนโลเป กรุซ) ในการค้นหาน้ำพุเยาว์วัย โดยเผชิญหน้ากับโจรสลัดที่ชั่วร้าย แบล็กบีร์ด (เอียน แม็กเชน) โดยเนื้อเรื่องได้รับแรงบันดาลใจจากบทประพันธ์เรื่อง "On Stranger Tides" เขียนโดยทิม พาเวอส์ รวมถึงได้รับแรงบันดาลใจจากเกมค่ายลูคัสอาตส์ ที่ชื่อ "The Secret of Monkey Island" ภาพยนตร์กำกับโดยร็อบ มาร์แชลล์ เขียนบทโดย เท็ด เอ็ลเลียตและเทอร์รี รอสซิโอ และสร้างโดยเจอร์รี บรัคไฮเมอร์
ภาพยนตร์จัดจำหน่ายโดยวอลต์ดิสนีย์พิกเจอส์ และออกฉายในสหราชอาณาจักรและอิตาลีเมื่อวันที่ 18 พฤษภาคม ค.ศ. 2011 ในออสเตรเลียเมื่อวันที่ 19 พฤษภาคม ค.ศ. 2011 และในสหรัฐอเมริกาและแคนาดาในวันที่ 20 พฤษภาคม ค.ศ. 2011 ออกในรูปแบบดิสนีย์ดิจิทัลทรีดีและไอแมกซ์ทรีดี เป็นภาพยนตร์ภาคแรกที่กำกับโดยร็อบ มาร์แชลล์ มิใช่ กอร์ เวอร์บินสกี
เทศบาลตำบลท่าแพ

เทศบาลตำบลท่าแพ เทศบาลตำบลท่าแพ ตั้งอยู่ที่ 99 ถนนวิริยานุศาสตร์ ตำบลปากพูน อำเภอเมืองนครศรีธรรมราช จังหวัดนครศรีธรรมราช มีเนื้อที่ประมาณ 0.967 ตารางกิโลเมตร ครอบคลุมพื้นที่บางส่วนของหมู่ที่ 1 ตำบลปากพูน ห่างจากตัวเมืองนครศรีธรรมราชไปทางทิศเหนือ 9 กิโลเมตร เป็นเมืองที่เจริญเติบโตมาช้านาน มีคลองท่าแพไหลผ่าน
ประวัติ.
ในอดีตท่าแพคือสถานที่ที่จะขึ้นเรือเพื่อเดินทางต่อไปยังกรุงเทพมหานคร และในช่วงสงครามโลกครั้งที่ 2 เมื่อวันที่ 8 ธันวาคม พ.ศ. 2484 เวลาประมาณ 06.30 กองกำลังประเทศญี่ปุ่นได้ยกพลขึ้นบกมาที่ตลาดท่าแพและได้ต่อสู้กับกำลังทหารในบิริณ ตลาดท่าแพ และได้เกิดวีรบุรุษคือ พ่อจ่าดำ ซึ่งเป็นทหารกล้าที่ยืนหยัดต่อสู้กับกองทัพญี่ปุ่นในสมัยนั้น ในปัจจุบันเทศบาลตำบลท่าแพ ได้ยกฐานะเป็นเทศบาล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษาลงวันที่ 24 กุมภาพันธ์ 2542 
ภูมิศาสตร์.
เทศบาลตำบลท่าแพ ตั้งอยู่ทางทิศเหนือของตัวเมืองนครศรีธรรมราช
ภูมิอากาศ.
ลักษณะภูมิอากาศ สภาพพื้นที่ส่วนใหญ่ ของเทศบาลตำบลท่าแพ จะเป็นพื้นที่ราบลุ่มมีคลองท่าแพกั้นกลางระหว่าง ท่าแพฝั่งทิศเหนือกับท่าแพฝั่งทิศใต้ อาชีพส่วนใหญ่ การประมง อุตสาหกรรมและการพาณิชยกรรม
การแบ่งเขตปกครอง.
เทศบาลตำบลท่าแพแบ่งเขตการปกครองประกอบด้วย 4 ชุมชน ดังนี้
สถานศึกษา.
สถานศึกษาในเขตเทศบาลตำบลท่าแพประกอบด้วย 2 โรงเรียน และ 1 ศูนย์พัฒนาเด็กเล็ก ดังนี้
ศาสนสถาน.
ศาสนสถานในเขตเทศบาลตำบลท่าแพประกอบด้วย 1 วัด 2 ศาลเจ้า และ 1 มัสยิด คือ
เปปเปอร์ ลันช์

เปปเปอร์ ลันช์ (; โรมาจิ: "Peppā-ranchi") เป็นแฟรนไชส์ร้านอาหารสัญชาติญี่ปุ่น "สเต๊กจานด่วน" ที่ได้รับความนิยมในเขตโตเกียว ปัจจุบันมีร้านอาหารมากกว่า 200 แห่งในญี่ปุ่น ฮ่องกง เกาหลีใต้ จีน ไต้หวัน มาเลเซีย ออสเตรเลีย อินโดนีเซีย ไทย สิงคโปร์ ฟิลิปปินส์ และสหรัฐอเมริกา
เปปเปอร์ ลันช์ กำเนิดจากประเทศญี่ปุ่น โดยนายคูนิโอ อิชิโนเซะ จากประสบการณ์การเป็นเชฟในโรงแรมชั้นนำที่โตเกียว ได้เกิดแรงบันดาลใจในการคิดค้นนวัตกรรมจานร้อนรูปแบบใหม่ ต่อมาใน พ.ศ. 2533 เขาได้เปิดร้านสเต๊กคูนิที่เรียวโงกุในโตเกียว โดยนำเอานวัตกรรมนี้มาใช้ เพื่อให้คนทั่วไปสามารถรับประทานสเต๊กคุณภาพดีได้โดยไม่ต้องไปที่โรงแรม ใน พ.ศ. 2537 เปปเปอร์ ลันช์ ได้รับการนำเสนอในงาน Hotel & Restaurant Exhibition ในโตเกียว และได้ก่อตั้งสาขาแรกขึ้นที่โอฟูนะ จังหวัดคานางาวะ ในปีเดียวกัน เดือนมิถุนายน พ.ศ. 2548 เปปเปอร์ ลันช์ ได้รับรางวัลสาขาการพัฒนาธุรกิจรุ่นใหม่จากกระทรวงการเกษตร การป่าไม้ และการประมงญี่ปุ่น
ปัจจุบันสเต๊กแบบอย่างญี่ปุ่นได้รับความนิยมมาก มีสาขามากกว่า 200 สาขาในญี่ปุ่น และยังขยายแฟรนไชส์ไปในหลายประเทศ มีเกาหลีใต้ จีน ไต้หวัน สิงคโปร์ อินโดนีเซีย ฮ่องกง ฟิลิปปินส์ และไทยเป็นอาทิ ในไทยเริ่มเปิดทำการในเดือนพฤศจิกายน พ.ศ. 2550 ภายใต้การบริหารงานของบริษัท เซ็นทรัล เรสตอรองส์ กรุ๊ป จำกัด
เทศบาลตำบลอู่ทอง

อู่ทอง เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภออู่ทอง จังหวัดสุพรรณบุรี ถูกยกฐานะเป็นเทศบาลตำบลเมื่อปี พ.ศ. 2542 มีจำนวนประชากร 8,237 คน มีจำนวนครัวเรือนทั้งหมด 3,405 ครัวเรือน ในพื้นที่เพียง 1.7 ตารางกิโลเมตรเท่านั้น ทำให้เทศบาลตำบลอู่ทองมีความหนาแน่นประชากรถึง 4,845 คนต่อตารางกิโลเมตร นับเป็นชุมชนเทศบาลที่มีความหนาแน่นมากที่สุดในจังหวัดสุพรรณบุรี
ภูมิศาสตร์.
เทศบาลตำบลอู่ทองตั้งอยู่ในบางส่วนของหมู่ที่ 6 ตำบลอู่ทอง อำเภออู่ทอง จังหวัดสุพรรณบุรี เดิมเป็นสุขาภิบาล ต่อมาได้รับการยกฐานะเป็นเทศบาล เมื่อวันที่ 25 พฤษภาคม 2542 มีอาณาเขตติดต่อพื้นที่ใกล้เคียงดังนี้ 
การปกครอง.
เทศบาลตำบลอู่ทองประกอบไปด้วยชุมชนต่าง ๆ 13 ชุมชน ดังนี้
<templatestyles src="Div col/styles.css"/>
การศึกษา.
เทศบาลตำบลอู่ทองไม่มีโรงเรียนในสังกัดของเทศบาล โดยมีโรงเรียนในพื้นที่ดังนี้
ศาสนา.
ส่วนมากนับถือศาสนาพุทธ แต่เนื่องด้วยพื้นที่เทศบาลตำบลอู่ทองมีจำกัด ทำให้วัดส่วนใหญ่อยู่นอกเขตเทศบาล มีเพียงวัดอู่ทองเท่านั้นที่อยู่ในเขตเทศบาล
อัคราธิการ

อัคราธิการ  บางคณะเรียกว่า มหาธิการ เป็นตำแหน่งอธิการสูงสุดในคณะนักบวชคาทอลิกแต่ละคณะ หากเป็นประมุขคณะนักบวชหญิงจะเรียกว่า อัคราธิการิณี หรือ มหาธิการิณี ตามแต่แต่ละคณะจะบัญญัติศัพท์ ในกฎหมายศาสนจักร จึงใช้คำว่า อธิการสูงสุด (supreme moderator) เพื่อหมายถึงอัคราธิการ อัคราธิการิณี มหาธิการ และมหาธิการิณี โดยรวมทั้งหมดซึ่งถืออำนาจปกครองเหนือแขวง บ้านพัก และสมาชิกทั้งหมดในคณะนักบวชที่ตนปกครอง
ผู้ที่จะดำรงตำแหน่งเป็นอัคราธิการจะต้องมาจากการเลือกตั้งตามกฎหมายศาสนจักรและบทบัญญัติของธรรมนูญประจำคณะนักบวช รายละเอียดเกี่ยวกับระยะเวลาการดำรงตำแหน่งจะขึ้นอยู่กับธรรมนูญประจำคณะเช่นกัน
การเรียกอธิการสูงสุดในคณะต่าง ๆ.
สำหรับคณะนักบวชคาทอลิกชาย
สำหรับคณะนักบวชคาทอลิกหญิง
เจ้าหญิงคิลาล่า

เจ้าหญิงคิลาล่า  เป็นการ์ตูนมังงะแนวโชโจะ, โรมานซ์ และผจญภัย เขียนโดย ริกะ ทานากะ และภาพประกอบโดย นาโอะ โคดากะ จัดนำเสนอสิบห้าตอนแรกโดยโคดันฉะในมังงะรายเดือนที่มีชื่อว่า นากาโยชิ
ได้รับลิขสิทธิ์ในฉบับภาษาอังกฤษโดย โตเกียวป๊อป สำหรับทวีปอเมริกาเหนือ และ ช่วงยี่ ในสิงคโปร์ โดยเล่มแรกในฉบับภาษาอังกฤษตีพิมพ์ในเดือนมกราคม ค.ศ. 2007 โตเกียวป๊อปได้วางจำหน่ายเล่ม 1 และ 2 แต่มีการแบ่งออกเป็นแบบมังงะมินิ กล่าวคือ สองเล่มดังกล่าวได้แยกออกเป็นสี่เล่มแทน ซึ่งเล่ม 4 ของโตเกียวป๊อปออกในเดือนธันวาคม ค.ศ. 2007 และไม่มีฉบับต่อนับตั้งแต่การเปิดตัว
เนื่องจากอายุลิขสิทธิ์ของโตเกียวป๊อปสำหรับเจ้าหญิงคิลาล่าหมดอายุแล้ว โดยในปัจจุบัน เดลเรย์มังงะ เป็นผู้ถือลิขสิทธิ์จากโคดันฉะมังงะทั้งหมด และหยุดการจัดพิมพ์ซีรีส์นี้ในอเมริกาเหนือ ส่วนฉบับลิขสิทธิ์ภาษาไทยจัดพิมพ์โดยสำนักพิมพ์บงกช
เนื้อเรื่องย่อ.
คิลาล่า รีโน เป็นเด็กสาวผู้มีความเพ้อฝันในเรื่องราวของดิสนีย์ โดยเฉพาะอย่างยิ่งเกี่ยวกับเจ้าหญิงดิสนีย์ เรื่องราวของเธอว่าด้วยการค้นพบกับเจ้าชายของเธอ, การปกป้องราชอาณาจักรพาราดิโซ, การฝ่าฟันอุปสรรค และการกลายเป็นเจ้าหญิงของเธอ
 ตัวละครเอกของเรื่อง เป็นสาววัยรุ่นที่มีความสดใสและเป็นแฟนตัวยงของตัวละครดิสนีย์ โดยเฉพาะอย่างยิ่งเจ้าหญิงดิสนีย์ คิลาล่าหวังว่าจะเป็นอย่างพวกเธอเข้าสักวัน แต่ความซุ่มซ่ามและบ้าบิ่นทำให้เธอต้องอยู่แต่เบื้องหลัง
 ตัวเอกฝ่ายชาย ซึ่งเรย์เป็นคนปากแข็ง เอาแต่ใจ แต่เป็นเจ้าชายที่มีเจตนาดี เขาได้มายังเมืองของคิลาล่าเพื่อค้นหาเจ้าหญิงแห่งประเทศของตนที่มีชื่อว่า พาราดิโซ (パラディソス)
 6 เจ้าหญิงผู้มีจิตใจงดงาม จากผลงานที่มีชื่อเสียงของดิสนีย์ ซึ่งล้วนเป็นไอดอลของคิลาล่าที่เธอปรารถนาในการค้นหาเจ้าชายรูปงาม และใช้ชีวิตอย่างหรูหรา ซึ่งเจ้าหญิงเหล่านี้คือ เบลล์, ออโรร่า, ซินเดอเรลลา, แอเรียล, สโนว์ไวต์ และจัสมิน
ภาษาซาปา

ภาษาซาปา  มีผู้พูดประมาณ 300 คน (พ.ศ. 2545) ในเมืองซาปา จังหวัดหล่าวกาย ทางภาคตะวันตกเฉียงเหนือของเวียดนาม จัดอยู่ในตระกูลภาษาขร้า-ไท กลุ่มไท กลุ่มย่อยไทตะวันตกเฉียงใต้ เป็นภาษาที่มีเสียงวรรณยุกต์
เปอโยต์ 406

เปอโยต์ 406  เป็นรถยนต์นั่งขนาดกลางรุ่นหนึ่งของเปอโยต์ เริ่มผลิตเมื่อปี พ.ศ. 2539 โดยมาทดแทนเปอโยต์ 405 และเลิกผลิตเมื่อปี พ.ศ. 2548 โดยมีเปอโยต์ 407 เข้ามาทดแทน แต่เริ่มจำหน่ายในประเทศไทยเมื่อปี พ.ศ. 2541-2548 โดยบริษัทยนตรกิจ คอร์เปอเรชั่น ถือเป็นรถยนต์นั่งขนาดกลางของเปอโยต์รุ่นสุดท้ายที่ประกอบในประเทศไทย โดยเป็นรถประกอบแบบ CKD (Complete Knock-Down) ซึ่งเป็นรถเปอโยต์อีกรุ่นหนึ่งที่ขายดีในประเทศไทย และมีให้เห็นอยู่บ้างตามท้องถนนในประเทศไทย
เปอโยต์ 406 มีเครื่องยนต์ 7 ขนาด คือ 1.6 ,1.8 ,1.9 ,2.0 ,2.1 ,2.2 และ 2.9 ลิตร และมีตัวถัง 3 แบบ คือ ซีดาน 4 ประตู ,คูเป้ 2 ประตู และสเตชันวากอน 5 ประตู โดยในประเทศไทยจะมีให้เห็นเฉพาะรุ่น 4 ประตูเท่านั้น
ในปี พ.ศ. 2542 ได้มีการปรับโฉม Minorchange เล็กน้อยก่อนที่จะยุติการผลิตในปี พ.ศ. 2548
สัตว์ร้ายแห่งมาลาวี

สัตว์ร้ายแห่งมาลาวี  เป็นชื่อสัตว์ป่าที่ไม่ทราบอัตลักษณ์ ซึ่งฆ่าคนไปอย่างน้อยสามคน และทำร้ายคนอีกสิบหกคนบาดเจ็บสาหัส ใน ค.ศ. 2003 ณ ใจเมืองโดวา หนึ่งร้อยกิโลเมตรจากจังหวัดลีลองวี ประเทศมาลาวี
สามคนที่ตายเป็นหญิงชราสองคนและทารกอายุสามปีอีกหนึ่งคน โดยสัตว์ร้ายขบกระบาล แล้วกินเครื่องในและอวัยวะสืบพันธุ์ของเหยื่อทั้งสาม ผู้ที่รอดชีวิตมาได้ต้องทุพพลภาพสาหัส บางคนเสียแขนและขาทั้งสอง หรือกระทั่งดวงตาหรือหูทั้งสองก็มี หญิงคนหนึ่งซึ่งรอดชีวิตถูกสัตว์ร้ายแหวะปากและจมูก ด้วยเหตุการณ์นี้ ชาวบ้านอย่างน้อยสี่พันคนเทครัวไปจากหมู่บ้านสี่แห่ง แล้วพากันไปหลบอยู่ที่ศาลากลาง
จักษุพยานปากหนึ่งรายงานว่า สัตว์ร้ายตัวนี้มีอัตลักษณ์คล้ายกับตัวที่ฆ่าคนไปห้าคน กุดแขนขาคนไปอีกยี่สิบคน และถูกเจ้าพนักงานตำรวจยิงตายไปเมื่อปีก่อน เจ้าพนักงานสัตว์ป่าคาดว่าสัตว์ร้ายนี้คงเป็นหมาในซึ่งติดเชื้อกลัวน้ำ แต่ชาวบ้านว่าสัตว์ร้ายนั้นตัวใหญ่กว่าหมาในที่ว่า บางคนเชื่อว่าสัตว์ร้ายตัวนี้เป็นหนึ่งในฝูงที่พวกเขาเคยล่าสังหารไปและวกกลับมาแก้แค้น
โอนิงาวาระ

โอนิงาวาระ (; โรมาจิ: "鬼瓦") หมายความว่า "กระเบื้องรูปยักษ์" เป็นเครื่องประดับหลังคา พบได้ในสถาปัตยกรรมญี่ปุ่น ทำเป็นรูปยักษ์ญี่ปุ่นที่เรียกว่า "โอนิ" มีลักษณะเป็นอสุรกายน่ากลัว
ก่อนยุคเฮอัน มักใช้ ฮะนะงะวะระ หรือกระเบื้องรูปเถาไม้ ประดับหัวหลังคา ส่วนโอนิงาวาระนี้ เชื่อกันว่ามาจากองค์ประกอบทางสถาปัตยกรรมที่เรียก "โอนิตะ" หรือแผ่นไม้วาดเป็นรูปยักษ์ ใช้อุดรอยรั่วบนหลังคา โดยในยุคนาระ เดิมทีนิยมประดับหัวหลังคาด้วยกระเบื้องทำเป็นรูปลักษณ์อย่างอื่น แล้วนิยมทำเป็นรูปเด่นชัดมีลักษณะอย่างยักษ์ และที่สุดก็ทำเป็นยักษ์สามมิติไป
โอนิงาวาระใช้ประดับหลังคาวัดพุทธมากที่สุด
การปะทุของกริมสวอทน์ พ.ศ. 2554

การปะทุของกริมสวอทน์ พ.ศ. 2554 เป็นการปะทุของภูเขาไฟกริมสวอทน์ ภูเขาไฟที่มีพลังมากที่สุดของไอซ์แลนด์ ซึ่งทำให้เกิดการขัดขวางการเดินทางทางอากาศอย่างกว้างขวางทั่วทวีปยุโรปในเดือนพฤษภาคม พ.ศ. 2554 การปะทุครั้งล่าสุดของกริมสวอทน์เกิดขึ้นเมื่อปี พ.ศ. 2547 และการปะทุในอดีตครั้งรุนแรงที่สุดเคยเกิดขึ้นในปี พ.ศ. 2416
เมื่อวันที่ 21 พฤษภาคม พ.ศ. 2554 เกิดการปะทุขนาดเล็กขึ้น และในวันเดียวกัน การปะทุได้ทำลายน้ำแข็งซึ่งปกคลุมธารน้ำแข็ง ก่อนจะทวีความรุนแรงยิ่งขึ้น โดยพ่นเถ้าภูเขาไฟขึ้นไปสูงถึง 20 กิโลเมตรในอากาศ นอกจากนี้ยังมีรายงานว่าเกิดแผ่นดินไหวขนาดเล็กตามมาหลายครั้งขณะที่เกิดการปะทุขึ้น
เมื่อถึงวันที่ 22 พฤษภาคม เถ้าภูเขาไฟเริ่มแพร่กระจายไปถึงสกอตแลนด์และทางเหนือของแคว้นอังกฤษ ซึ่งส่งผลทำให้ต้องปิดน่านฟ้า และเกิดความขัดข้องในการเดินทางทางอากาศครั้งเลวร้ายที่สุดนับตั้งแต่การปะทุของเอยาฟยาตลาเยอคุตล์เมื่อปีที่แล้ว ไอซ์แลนด์ยังได้ปิดท่าอากาศยานนานาชาติเคฟลาวิก ซึ่งเป็นท่าอากาศยานหลักของไอซ์แลนด์ โดยเที่ยวบินโดยสารภายในประเทศถูกยกเลิกเช่นเดียวกัน เที่ยวบินโดยสารข้ามมหาสมุทรแอตแลนติกยังได้ประสบกับความล่าช้า และยังมีความเป็นไปได้ว่าการขัดข้องในการเดินทางทางอากาศอาจทำให้การเดินทางเยือนไอร์แลนด์ของประธานาธิบดีสหรัฐ บารัก โอบามา ต้องถูกยกเลิกไป
ส่วนประกอบของเถ้าภูเขาไฟจากกริมสวอทน์มีปริมาณซิลิกาต่ำกว่ามากเมื่อเทียบกับเถ้าภูเขาไฟจากเอยาฟยาตลาเยอคุตล์เมื่อปีที่แล้ว (50% เทียบกับ 63%) ซึ่งหมายความว่า การปะทุเมื่อปีที่แล้วมีความเหนียวกว่า เถ้าที่ถูกปลดปล่อยจากกริมสวอทน์มีความหยาบมากกว่าอนุภาคที่เล็กกว่าและถูกกัดกร่อนมากกว่าที่ถูกปลดปล่อยมาจากการปะทุของเอยาฟยาตลาเยอคุตล์
เมื่อถึงวันที่ 23 พฤษภาคม ทางการเดนมาร์กประกาศปิดน่านฟ้าที่มีความสูงต่ำกว่า 6.4 กิโลเมตรในส่วนตะวันตกเฉียงเหนือของประเทศ โดยมีบางเที่ยวบินล่าช้าหรือถูกยกเลิกไปที่โคเปนเฮเกน
กริมสวอทน์

กริมสวอทน์  เป็นทะเลสาบใต้ธารน้ำแข็งและภูเขาไฟในชื่อเดียวกัน ซึ่งตั้งอยู่ทางตะวันออกเฉียงใต้ของไอซ์แลนด์ กริมสวอทน์ตั้งอยู่ ณ ที่ราบสูงของไอซ์แลนด์ทางฝั่งตะวันตกเฉียงเหนือของชั้นน้ำแข็งปกคลุมวัทนาโจกุล ทะเลสาบมีพิกัดภูมิศาสตร์อยู่ที่ 64°25′N 17°20′W ที่ระดับความสูง 1,725 เมตร ใต้ทะเลสาบเป็นกระเปาะหินหนืดของภูเขาไฟกริมสวอทน์
กริมสวอทน์เป็นภูเขาไฟชั้นบะซอลต์ ซึ่งมีประวัติการปะทุบ่อยครั้งที่สุดในไอซ์แลนด์ และมีระบบรอยแยกที่วางตัวในทิศตะวันตกเฉียงใต้-ตะวันออกเฉียงเหนือ เนื่องจากภูเขาไฟส่วนใหญ่อยู่ใต้วัทนาโจกุล การปะทุส่วนใหญ่จึงเกิดขึ้นใต้ธารน้ำแข็งเช่นกัน และปฏิกิริยาระหว่างแมกมากับน้ำที่ละลายจากธารน้ำแข็งทำให้เกิดกิจกรรมการปะทุแบบพรีอะตอมแมกมาติก
เมื่อวันที่ 21 พฤษภาคม พ.ศ. 2554 เวลา 19:25 UTC การปะทุเกิดขึ้น โดยมีการพ่นเถ้าภูเขาไฟสูงขึ้นไปในอากาศถึง 12 กิโลเมตร และเกิดแผ่นดินไหวตามมาอีกหลายครั้ง ซึ่งขัดขวางการสัญจรทางอากาศในไอซ์แลนด์ กรีนแลนด์ สกอตแลนด์ นอร์เวย์ ไอร์แลนด์และอังกฤษเมื่อวันที่ 22-24 พฤษภาคม ขนาดการปะทุนั้นใหญ่กว่าการปะทุของเอยาฟยาตลาเยอคุตล์ พ.ศ. 2553 การปะทุนั้นหยุดลงเมื่อเวลา 02:40 UTC ของวันที่ 25 พฤษภาคม พ.ศ. 2554
พรรคประชาสันติ

พรรคประชาสันติ (ตัวย่อ : CPP. ปส.) เป็นพรรคการเมืองไทยที่ก่อตั้งขึ้นในปี พ.ศ. 2552 โดยมีแกนนำคือเสรี สุวรรณภานนท์ อดีตสมาชิกวุฒิสภา กรุงเทพมหานคร และอดีตรองประธานสภาร่างรัฐธรรมนูญ พ.ศ. 2550
ประวัติ.
พรรคประชาสันติ เดิมก่อตั้งขึ้นโดยมีชื่อว่า "พรรคธรรมาธิปัตย์" โดยมี นายธันวา ไกรฤกษ์ เป็นหัวหน้าพรรค ต่อมาได้เปลี่ยนชื่อพรรคเป็น "ประชาสันติ" เมื่อวันที่ 21 เมษายน พ.ศ. 2554
ต่อมาในช่วงเดือนเมษายน พ.ศ. 2554 พรรคประชาสันติ ได้ประกาศร่วมงานทางการเมืองกับ ศ.ดร.ร.ต.อ.ปุระชัย เปี่ยมสมบูรณ์, นายพันธุ์เลิศ ใบหยก, พล.ต.อ.พัชรวาท วงษ์สุวรรณ, ผศ.ดร.นพดล อินนา และ พล.ต.อ.พิชิต ควรเดชะคุปต์ เพื่อเป็นทางเลือกให้กับประชาชน โดยมีเป้าหมายในพื้นที่กรุงเทพมหานครและปริมณฑล แต่ต่อมา ดร.ปุระชัย และสมาชิกอีกจำนวนหนึ่งได้ออกไปจัดตั้งพรรคการเมืองขึ้นใหม่ คือ พรรครักษ์สันติ ต่อมาในเดือนกุมภาพันธ์ พ.ศ. 2555 นายเสรี ได้ลาออกจากการเป็นสมาชิกพรรค จึงทำให้นายดนสวัสดิ์ ชาติเมธี รองหัวหน้าพรรค ต้องทำหน้าที่รักษาการหัวหน้าพรรคต่อมา
ในวันพฤหัสบดีที่ 25 ตุลาคม พ.ศ. 2561 ได้มีการเผยแพร่ประกาศนายทะเบียนพรรคการเมือง เรื่อง พรรคประชาสันติสิ้นสภาพความเป็นพรรคการเมือง ตามมติในที่ประชุม กกต. ครั้งที่ ๔๗/๒๕๖๑ (๑๑) เมื่อวันศุกร์ที่ 28 กันยายน พ.ศ. 2561 ซึ่งได้มีการประกาศตั้งแต่วันพฤหัสบดีที่ 4 ตุลาคม พ.ศ. 2561 สืบเนื่องจากนายสมชัยซึ่งเป็นรักษาการหัวหน้าพรรคได้มีหนังสือแจ้งเลิกพรรคประชาสันติ ลงวันที่ 7 สิงหาคม พ.ศ. 2561 มายัง กกต.
การส่งผู้สมัครรับเลือกตั้ง.
พรรคประชาสันติ ได้ส่งผู้สมัครรับเลือกตั้งสมาชิกสภาผู้แทนราษฎรในการเลือกตั้ง พ.ศ. 2554 โดยมีหมายเลขประจำพรรค คือ หมายเลข 33 ซึ่งผลการเลือกตั้ง ปรากฏว่าพรรคประชาสันติไม่มีผู้ได้รับเลือกตั้งเป็นสมาชิกสภาผู้แทนราษฎร
ครอบครัวซิลวาเนียน

ครอบครัวซิลวาเนียน  เป็นชื่อของกลุ่มการ์ตูนสัตว์สำหรับวิดีโอเกม และของเล่นสะสมแบบฟิกเกอร์ ที่สร้างขึ้นโดย เดวิด ซิลเวียน ในค.ศ. 1985 และจัดจำหน่ายไปทั่วโลกโดยหลายบริษัท มีเหล่าตัวละคร, การแบ่งกลุ่มครอบครัว, สัตว์ป่าที่มีความโดดเด่น อย่างเช่น บีเวอร์, เม่นแคระ, หนู และหมี แม้ว่าในไม่กี่ปีที่ผ่านมา ได้มีการแผ่สาขาเป็นสัตว์ชนิดอื่น เช่น แมว, สุนัข, เพนกวิน, ลิง และเมียร์แคต พวกมันยังคงเป็นส่วนหนึ่งของส่วนหลักในกระแสความนิยมของเล่น ค.ศ. 1990 ทั้งนี้คำว่า 'ซิลวาน' มีความหมายว่า 'แห่งพงไพร'
การเติบโต.
ที่จุดเริ่มต้นของการผลิตในค.ศ. 1985 ครอบครัวซิลวาเนียนได้วางจำหน่ายทั้งในญี่ปุ่นและอเมริกาเหนือ แม้จะมีบรรจุภัณฑ์ที่แตกต่างกันและมีความแตกต่างเล็กน้อยในตัวละครก็ตาม ต่อมา ในค.ศ. 1987 ความสำเร็จนี้ส่งผลให้นำไปสู่การขยายตลาดในยุโรปตะวันตก โดยในค.ศ. 1988 ครอบครัวซิลวาเนียนได้กลายเป็นสินค้าที่ประสบความสำเร็จอย่างสูงทั่วโลก มีการจัดทำเป็นอนิเมทซีรีส์และชนะรางวัลสมาคมร้านค้าของเล่นของอังกฤษในฐานะ "ของเล่นแห่งปี" สามปีติดต่อกัน (ในค.ศ. 1987, 1988 และ 1989) และยังมีอนิเมทซีรีส์ที่แสดงในยุค 80 ซึ่งเป็นที่นิยมในสเปนและสหราชอาณาจักร และยังได้แสดงในช่วงต้นยุค 1990 ในสหรัฐทางช่องนิคจูเนียร์
สตอปโมชันอนิเมทซีรีส์ 1988.
"สตอรีส์ออฟซิลวาเนียนแฟมิลีส์" เป็นสตอปโมชันอนิเมทซีรีส์ในอังกฤษ กับสี่เรื่องเล่าโดย เบอร์นาร์ด คริบบินส์ มีในค.ศ. 1988 
3ดีซีจี อนิเมะซีรีส์ 2007.
ครอบครัวซิลวาเนียน ได้ถูกดัดแปลงเป็นโอวีเอสแตนอโลนสามตอนของอนิเมะคอมพิวเตอร์กราฟิกส์สามมิติในค.ศ. 2007 ซึ่งดีวีดีมีคุณลักษณะเป็นภาษาอังกฤษ
ตลาดหลักทรัพย์อาเซียน

ตลาดหลักทรัพย์อาเซียน  เป็นตลาดในกลุ่มอาเซียน 7 แห่ง ประกอบด้วยตลาดหลักทรัพย์มาเลเซีย, อินโดนีเซีย, ฟิลิปปินส์ , สิงคโปร์, ไทย, โฮจิมินห์, และฮานอย โดยจะร่วมกันยกระดับหุ้นในอาเซียนให้เป็นหลักทรัพย์ที่ได้รับการยอมรับจากนักลงทุนทั้งในและนอกภูมิภาคอาเซียน โดยมีเป้าหมายร่วมกันที่จะเพิ่มสภาพคล่องของกลุ่มตลาดหลักทรัพย์อาเซียน ด้วยการส่งเสริมธุรกรรมข้ามตลาด การเพิ่มประสิทธิภาพช่องทางการเข้าถึงตลาดหลักทรัพย์อาเซียนให้สะดวกและง่ายขึ้น และการออกผลิตภัณฑ์ที่อ้างอิงหลักทรัพย์ในอาเซียน ซึ่งความร่วมมือของตลาดหลักทรัพย์อาเซียนจะเพิ่มความน่าสนใจและดึงดูดการลงทุนมายังภูมิภาค
การรวมตัว.
ตามแผนการจัดตั้งประชาคมเศรษฐกิจอาเซียน (ASEAN Economic Community: AEC) สมาชิกในกลุ่มตลาดหลักทรัพย์อาเซียนจะร่วมกันยกระดับหุ้นในอาเซียนให้เป็นหลักทรัพย์ที่ได้รับการยอมรับ (Asset Class) จากผู้ลงทุนทั่วโลก โดยตลาดหลักทรัพย์สมาชิกมีเป้าหมายร่วมกันที่จะเพิ่มสภาพคล่องของกลุ่มตลาดหลักทรัพย์สมาชิก ด้วยการส่งเสริมธุรกรรมข้ามตลาด การเพิ่มประสิทธิภาพช่องทางเข้าถึงตลาดหลักทรัพย์อาเซียนให้สะดวกและง่ายขึ้น และการออกผลิตภัณฑ์ที่อ้างอิงหลักทรัพย์ในอาเซียน ทั้งนี้การจัดตั้งตลาดหลักทรัพย์อาเซียนในครั้งนี้ ตลาดหลักทรัพย์สมาชิกได้ทำงานร่วมกับ ASEAN Capital Markets Forum: ACMF ซึ่งประกอบด้วยหน่วยงานกำกับดูแลของตลาดหลักทรัพย์ในประเทศอาเซียนมาอย่างต่อเนื่อง และในวันที่ 8 เมษายน พ.ศ. 2554 กลุ่มตลาดหลักทรัพย์อาเซียนได้เปิดตัวเว็บไซต์เพื่อส่งเสริมข้อมูลให้นักลงทุนทั้งในกลุ่มอาเซียนและทั่วโลกได้ทราบเกี่ยวกับความร่วมมือครั้งนี้ โดยมีกำหนดการดำเนินการร่วมกันของตลาดหลักทรัพย์อาเซียนภายในปี พ.ศ. 2558
มูลค่าทางการตลาด.
มูลค่าทางการตลาดของตลาดหลักทรัพย์อาเซียนอยู่ที่ประมาณ 1.8 ล้านล้านดอลลาร์สหรัฐ ซึ่งมีบริษัทรวมทั้งหมดกว่า 3,000 บริษัททั่วทั้งภูมิภาคอาเซียน
การดำเนินงาน.
ตลาดหลักทรัพย์มาเลเซีย, ฟิลิปปินส์, สิงคโปร์ และไทย จะเริ่มดำเนินงานภายในสิ้นปี พ.ศ. 2554 โดยจะดำเนินงานให้มีการซื้อขายข้ามระบบระหว่างประเทศกันได้ใน 4 ประเทศดังกล่าว ส่วนตลาดหลักทรัพย์อินโดนีเซียและเวียดนามจะเข้าร่วมภายในปี พ.ศ. 2556 นอกจากนั้นตลาดหลักทรัพย์ในกลุ่มประเทศอาเซียนอื่นๆอาจมีการพิจารณาเข้าร่วมหลังจากนั้น ยกเว้นประเทศบรูไนที่อาจไม่เข้าร่วมในตลาดหลักทรัพย์อาเซียน
Asean Stars.
หลักทรัพย์ Asean Stars ประกอบด้วยหุ้นที่มีขนาดใหญ่โดยพิจารณาจากมูลค่าของหลักทรัพย์ตามราคาตลาดและสภาพคล่องของหลักทรัพย์จำนวน 210 ตัวหรือ 30 หลักทรัพย์จากแต่ละตลาดหลักทรัพย์ โดย Asean Stars มีวัตถุประสงค์เพื่อรวมกลุ่มหลักทรัพย์ขนาดใหญ่ที่มีความน่าสนใจของตลาดหลักทรัพย์แต่ละแห่ง (หุ้นบลูชิพ) ของตลาดหลักทรัพย์อาเซียน ซึ่งจะช่วยให้นักลงทุนที่ไม่มีความคุ้นเคยในการลงทุนหุ้นของตลาดหลักทรัพย์อาเซียน สามารถเลือกหุ้นที่ต้องการได้ง่ายยิ่งขึ้น
ฟอกแค้นจากนรก

ฟอกแค้นจากนรก  เป็นภาพยนตร์แอคชั่นจากสหรัฐอเมริกา ซึ่งเป็นภาพยนตร์เรื่องที่สองของพระเอกจอมบู๊ สตีเว่น ซีกัล โดยเล่นคู่กับ เคลลี เลอบรอก ซึ่งเป็นภรรยาในชีวิตจริงของเขาอีกด้วย
โครงเรื่อง.
เมสัน สตอร์ม (ซีกัล) นายตำรวจแห่งลอสแอนเจลิส ได้เข้าไปสืบแผนการร้ายในท่าเรือแห่งหนึ่ง ซึ่งพวกผู้ก่อการร้ายได้นัดกันประชุมเกี่ยวกับแผนการที่จะสังหารวุฒิสมาชิก และให้เวอร์นอน เทรนด์ (แซดเลอร์) ได้ขึ้นดำรงตำแหน่งแทน สตอร์มแอบเห็นเหตุการณ์ทั้งหมด และได้ใช้กล้องวิดีโอถ่ายเก็บไว้เพื่อเป็นหลักฐานในการจับกุม แต่แล้วความโชคร้ายก็เกิดขึ้นกับสตอร์ม เมื่อสตอร์มได้โทรศัพท์ไปรายงานกับเพื่อนตำรวจเกี่ยวกับเรื่องคดีที่เกิดขึ้น และเรื่องราวก็เข้าถึงหูของเพื่อนตำรวจที่เป็นผู้สมรู้ร่วมคิดกับเทรนด์ จึงบุกมาทำร้ายสตอร์มและครอบครัวถึงที่บ้านหวังจะฆ่าปิดปากและทำลายหลักฐาน โดยภรรยาของสตอร์มได้ถูกยิงจนเสียชีวิต ลูกชายของสตอร์มหนีไปได้ ส่วนตัวสตอร์มเองถูกยิงจนอาการโคม่า และทุกคนก็คิดว่าสตอร์มเสียชีวิตไปแล้ว มีแต่หมวดโอมัลลี (คอฟฟิน) เพื่อนสนิทของสตอร์มเท่านั้นที่รู้ว่าสตอร์มยังมีชีวิตอยู่ จึงปิดเรื่องนี้ไว้เป็นความลับเพื่อความปลอดภัยของสตอร์ม และเก็บรักษาหลักฐานของสตอร์มเอาไว้ พร้อมทั้งดูแลซันนี่ ลูกชายของสตอร์มอีกด้วย
7 ปีต่อมา สตอร์มฟื้นขึ้นมาจากอาการโคม่าอย่างปาฏิหาริย์ โดยมีแอนเดรีย (เลอบรอก) นางพยาบาลที่คอยดูแลสตอร์มอย่างใกล้ชิด เขาได้ฝึกฝนการต่อสู้แบบตะวันออก และเตรียมพร้อมที่กลับมาล้างแค้นศัตรูของเขา รวมทั้งเปิดโปงความชั่วร้ายของวุฒิสมาชิกเทรนด์ที่เก็บเป็นความลับมานานถึง 7 ปี
เจริญทอง เกียรติบ้านช่อง

เจริญทอง เกียรติบ้านช่อง อดีตนักมวยไทยชื่อดัง มีชื่อจริงว่า เจริญ ชูมณี มีชื่อเล่นว่า "เป็ด" เกิดเมื่อวันที่ 11 มิถุนายน พ.ศ. 2511 ที่ ตำบลทุ่งใหญ่ อำเภอทุ่งใหญ่ จังหวัดนครศรีธรรมราช เป็นลูกคนที่ 7 ในครอบครัวที่มีพี่น้องทั้งหมด 9 คน ซึ่งพี่ ๆ น้อง ๆ ที่เป็นผู้ชายหลายคนก็เป็นนักมวยไทยเช่นกัน ได้แก่ ฉลามทอง เกียรติบ้านช่อง (พี่ชาย), เจริญทรัพย์ เกียรติบ้านช่อง และสำราญทอง เกียรติบ้านช่อง (น้องชาย)
เจริญทอง ชกมวยไทยครั้งแรกเมื่ออายุ 12 ขวบ ได้เงินค่าตัวครั้งแรกมา 100 บาท ต่อมาเมื่อมาเรียนต่อในกรุงเทพมหานคร ก็ยังคงชกมวยอยู่ จนกระทั่ง ใหม่ เมืองคอน (สมคิด ชูแก้วร่วง-ปัจจุบันเสียชีวิตแล้ว) มาพบเข้า จึงได้รับการฝากฝังให้เข้าสังกัด หลังจากนั้นก็ชกสั่งสมชื่อเสียงมาเรื่อย ๆ จนคว้าแชมป์ได้ 3 รุ่น ได้แก่ จูเนียร์แบนตั้มเวท (115 ปอนด์), เฟเธอร์เวท (126 ปอนด์), ไลท์เวท (135 ปอนด์) ซึ่งทั้งหมดเป็นแชมป์ของสนามมวยเวทีลุมพินี
ในปี พ.ศ. 2531 เจริญทองถือว่าเป็นนักมวยไทยที่ประสบความสำเร็จและมีชื่อเสียงอย่างมาก และเมื่อ สามารถ พยัคฆ์อรุณ เสียแชมป์โลกในแบบมวยสากลไปแล้ว และกลับมาชกมวยไทยอีกครั้ง ได้ถูกประกบคู่กับเจริญทอง เพื่อพิสูจน์ว่าใครจะเป็นยอดมวยไทยตัวจริง ปรากฏว่า เจริญทองเป็นฝ่ายแพ้น็อกไปเพียงแค่ยกแรกเท่านั้น แต่ว่าการชกในไฟท์นี้ เป็นไฟท์ที่เจริญทองภาคภูมิใจที่สุด
เจริญทองเคยได้รับค่าตัวสูงสุดคือ 2.5 แสนบาท ในการชกกับ แสนเชิง ปิ่นแสงชัย
นอกจากนี้แล้วยังเคยชกมวยสากลสมัครเล่นจนติดทีมชาติในช่วงระยะเวลาสั้น ๆ ในรายการคิงส์คัพ และชกในกีฬาเอเชียนเกมส์ พ.ศ. 2533 ที่ประเทศจีนด้วย
หลังแขวนนวมแล้ว เจริญทองเคยตกเป็นข่าวฮือฮาครั้งหนึ่ง เมื่อตัดสินใจถ่ายรูปในแบบนู้ด ด้วยความที่เป็นชายหนุ่มหน้าตาดี และได้ศึกษาจนจบพลศึกษา จากมหาวิทยาลัยราชภัฏจันทรเกษม
ต่อมา เจริญทองได้เปิดโรงเรียนสอนมวยไทยกับภรรยาที่เขตวังทองหลาง และในการเลือกตั้งทั่วไปเมื่อวันที่ 3 กรกฎาคม พ.ศ. 2554 ตกเป็นข่าวว่าจะเป็นผู้สมัคร ส.ส. สังกัดพรรคพลังคนกีฬา ของนายวนัสธนา สัจจกุล (ธวัชชัย สัจจกุล) แต่ทว่าท้ายที่สุดก็ได้สังกัดกับทางพรรคชาติไทยพัฒนา โดยทำการเปิดตัวพร้อมกับเพื่อนนักมวยอีก 3 คน คือ เขาทราย แกแล็คซี่, มนัส บุญจำนงค์ และสมรักษ์ คำสิงห์ โดยจะลงเลือกตั้งในพื้นที่บ้านเกิด ซึ่งจะต้องพบกับคู่แข่งคนสำคัญจากพรรคประชาธิปัตย์ คือ นายเทพไท เสนพงศ์ แต่ทว่าเมื่อตรวจสอบแล้วพบว่าไม่มีสิทธิลงรับเลือกตั้ง เพราะไม่ได้ไปใช้สิทธิเลือกตั้งท้องถิ่น จึงให้หลานชายลงสมัครแทน
ปัจจุบัน ในกลางปี พ.ศ. 2555 เจริญทองได้หวนกลับมาชกมวยอีกครั้งในวัย 44 ปี ในชื่อ "เจริญทอง ไก่ย่างห้าดาว" โดยมี ดร.พงษ์ วิเศษไพฑูรย์ แห่งบริษัทซีพี เป็นผู้จัดการ และมีความเป็นไปได้ว่าอาจจะได้ชกกับ สมรักษ์ คำสิงห์